**Oppsummering og avslutning**

Helga Engs Hus på Blindern ble åpnet 8.mars 1983 på selveste kvinnedagen.
100 år etter at kvinner fikk lov til å studere ved Universitetet i Oslo og 70 år etter at kvinner i Norge fikk stemmerett.

Helga Eng er fremdeles i dag en av de viktigste bidragsyterne til norsk pedagogikk. Hun var en høyt respektert kvinne som fikk utallige æresmedlemskap og utmerkelser.
I 1956 ble Helga slått til ridder av St.Olavs orden av første klasse. En utmerkelse hun deler med Thor Heyerdahl, Henrik Ibsen og Wenche Foss.
I Rakkestad er hun imidlertid lite kjent. Ikke så mye som et bilde av henne pryder noen av veggene i Rådhuset i Rakkestad.

Men jeg håper ikke det er som Elisabeth Lønnå, som skrev boken «Helga Eng – pedagog og psykolog i barnets århundre» antyder. Hun er ikke i tvil om årsaken; «jeg tror rett og slett det skyldes at hun var kvinne», sier Lønnå.

Jeg har større tro på rakstingen enn som så. Og det er ikke for sent å markere Rakkestad sitt bånd til den store pedagogen Helga Eng.
Det er ikke for sent å henge opp et bilde i Rådhuset og fortelle historien om Norges første kvinnelige professor i pedagogikk og Norges første kvinnelige professor ved det historisk-filosofisk fakultet ved Universitetet i Oslo; Helga Eng fra Degernes.

Vår pedagogiske arv var like sterk hos Helga for over 100 år siden som den er i dag.
Jeg synes at Helgas tanker oppsummeres på en god måte i diktet:

«Fortell meg» av Helga Bakke Waale.

Fortell meg,

at jeg er noe,

at jeg kan noe,

at jeg betyr noe.

Fortell meg det

Ikke fortell meg

det jeg gjorde,

eller det jeg kunne gjort,

eller det jeg burde eller skulle gjort.

Nei, ikke fortell meg det

Fortell meg heller

at jeg er noe,

at jeg kan noe,

at jeg betyr noe.

Fortell meg heller det.

Jeg trenger det,

skjønner du,

jeg trenger det så sårt.

Jeg trenger en søyle av trygghet

å lene meg mot gjennom livet.

Jeg trenger det

skjønner du,

for det er så værhardt å leve

Overrekke bildet og oppfordre Rotary til å skaffe et originalt bilde av Helga Eng som skal henge på en passende plass i kommunens lokaler i Rakkestad. «Dette er meg», sa Helga om dette bildet, som var det hun likte best.